CELEX: C2007/297/47
Language: ro
Date: 2007-12-08 00:00:00
Title: Cauza C-457/07: Acțiune introdusă la 9 octombrie 2007 — Comisia Comunităților Europene/Republica Portugheză

8.12.2007   
            
            
               RO
            
            
               Jurnalul Oficial al Uniunii Europene
            
            
               C 297/29
            
         Acțiune introdusă la 9 octombrie 2007 — Comisia Comunităților Europene/Republica Portugheză
   (Cauza C-457/07)
   (2007/C 297/47)
   Limba de procedură: portugheza
   Părțile
   
      Reclamantă: Comisia Comunităților Europene (reprezentanți: S. Pardo Quintillán și P. Andrade, agenți)
   
      Pârâtă: Republica Portugheză
   Concluziile reclamantei
   Comisia solicită Curții de Justiție:
   
               —
            
            
               constatarea faptului că Republica Portugheză nu a executat hotărârea Curții de Justiție (Camera intâi) din 10 noiembrie 2005 pronunțată în cauza C-432/03, Comisia/Republica Portugheză;
            
         
               —
            
            
               obligarea Republicii Portugheze la plata unei penalități cu titlu cominatoriu de 37 400 de euro pe zi până la data la care se conformează hotărârii Curții;
            
         
               —
            
            
               obligarea Republicii Portugheze la plata unei amenzi de 5 280 de euro pe zi începând de la data de 10 noiembrie 2005, dată la care a fost pronunțată hotărârea prin care s-a constatat încălcarea, și până la data la care statul portughez se va fi conformat hotărârii Curții sau până la data la care Curtea se va pronunța conform articolului 228 CE;
            
         
               —
            
            
               obligarea Republicii Portugheze la plata cheltuielilor de judecată aferente prezentului proces.
            
         Motivele și principalele argumente
   Comisia consideră că Republica Portugheză continuă să restrângă accesul pe piață, impunând o omologare prealabilă a noilor materiale de construcție cu privire la care nu există nici specificații tehnice, nici recunoaștere reciprocă, în vederea atestării caracterului adecvat pentru o anumită utilizare. Republica Portugheză continuă să restrângă accesul pe piață și prin nerecunoașterea echivalenței certificatelor emise în alte state membre privind materiale noi cu privire la care nu există specificații tehnice, în cazul în care recunoașterea a fost solicitată de operatori economici care nu sunt producătorul sau mandatarul acestuia.
   Legislația portugheză nu prevede încă criteriile care trebuie aplicate de administrație in vederea evaluării solicitărilor de omologare astfel încât evaluarea să nu fie făcută în mod arbitrar. În cazul în care nu există specificații tehnice, legea portugheză prevede criterii care trebuie aplicate în deciziile de recunoaștere, criterii ce nu sunt obiective și care sunt discriminatorii.
   Republica Portugheză continuă să nu adopte măsurile pe care ar fi trebuit să le adopte privind agenții economici cărora li s-a aplicat o lege contrară articolelor 28 și 30 din Tratatul CE.